Santiago Iglesias

Santiago Iglesias Pantín, nado na Coruña o 22 de febreiro de 1872 e finado en Washington, D.C. o 5 de decembro de 1939, foi un político e sindicalista galego, organizador do primeiro partido socialista de Porto Rico.

 Traxectoria 
miniatura|Placa conmemorativa na casa onde naceu na Coruña.
Estudou en Galicia e foi aprendiz de ebanista. Embarcouse en 1887 para Cuba. Na Habana participou na organización de actividades sindicais. En 1896 abandonou Cuba e embarcouse coa intención de viaxar a Inglaterra; non obstante, desembarcou en Porto Rico. En maio de 1897 fundou Ensayo Obrero. Foi encarcerado e pasou sete anos en prisión. Fundou o Partido Obreiro Socialista de Porto Rico e o Partido Socialista Portorriqueño, que representou no Senado dos Estados Unidos (1917-1932). Formou parte do primeiro Comité de Conferencias que dirixiu un Manifesto aos Traballadores da América Latina en 1918. Desenvolveu a Federación Libre de Trabajadores, integrada na AFL, e a Confederación Panamericana del Trabajo, da que foi secretario executivo a comezos da década de 1920. Desempeñou o cargo de comisionado residente de Porto Rico en Washington, e interveu no Congreso dos Estados Unidos de América para reclamar unha lexislación federal para a illa.

 Véxase tamén 

 Bibliografía 






 Ligazóns externas 
 Fernández, Tomás e Tamaro, Elena (2004). "Biografia de Santiago Iglesias Pantín" biografiasyvidas.com .

Categoría:Sindicalistas de Galicia
Categoría:Portorriqueños de ascendencia galega
Categoría:Políticos de Porto Rico
Categoría:Sindicalistas de Cuba
Categoría:Sindicalistas de Porto Rico
Categoría:Nados na Coruña
Categoría:Nados en 1872
Categoría:Finados en 1939